b'\n_START_ARTICLE_\nJo\xc5\xbee De\xc5\xbeman\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1997 kot filozof na ljubljanski Filozofski fakulteti. Leta 1979 se je zaposlil v Gorenjskem muzeju v Kranju, od 2000 kot muzejski svetovalec. V raziskovalnem delu se je poleg zgodovine posvetil \xc5\xa1e antropologiji, muzeologiji in muzejski kritiki. V slovenskem zgodovinopisju je odpiral nove predmete obravnavanj, predvsem iz zgodovine 2. svetovne vojne kot so: okupacijski sistem na ravni vsakdanjega \xc5\xbeivljenja, celovita obdelava \xc5\xbertev vojne, mobiliziranci v nem\xc5\xa1ko vojsko, dr\xc5\xbeavljanska vojna na na\xc5\xa1ih tleh, kritika t. i. partizanskega na\xc4\x8dina pisanja zgodovine. Napisal in uredil je ve\xc4\x8d zbornikov, katalogov, monografskih tekstov in pripravil ve\xc4\x8d razstav ter objavil ve\xc4\x8d sto prispevkov v strokovnem in dnevnem \xc4\x8dasopisju. V letih 1993\xe2\x88\x922000 je urejal Borec._NEWLINE_Bil je direktor Muzeja novej\xc5\xa1e zgodovine Slovenije in predsednik Komisije Vlade Republike Slovenije za re\xc5\xa1evanje vpra\xc5\xa1anj prikritih grobi\xc5\xa1\xc4\x8d. Leta 2012 je bil imenovan za direktorja Arhiva Republike Slovenije. Leta 2014 je doktoriral na Teolo\xc5\xa1ki fakulteti v Ljubljani._NEWLINE_Njegov stric je bil narodni heroj Anton De\xc5\xbeman-Ton\xc4\x8dek.'